Mizz Nina

Kehidupan peribadi

Setelah lapan bulan bertunang, vokalis kumpulan Hujan, Noh Salleh, 27 tahun, akhirnya sah bergelar suami kepada penyanyi Mizz Nina atau nama sebenarnya Shazrina Azman, 31 tahun. Majlis pernikahan mereka dilakukan di kediaman keluarga Mizz Nina di Ukay Heights, Ampang, dekat sini. Pasangan pengantin baru ini dinikahkan sendiri oleh bapa Nina, Tan Sri Azman Hashim kira-kira pada pukul 10.20 malam, Jumaat, 1 Julai 2011.
Selepas menunaikan haji pada Oktober 2013, beliau telah memutuskan untuk bertudung.

Teh Tarik Crew (1999-2007)

Pada tahun 1997, beliau membentuk First Born Troopz dengan Fiquetional, dengannya kemudian menubuhkan kumpulan hip-hop Malaysia, kumpulan Teh Tarik Crew  pada tahun 1999. Ia bersama TTC bahawa kerjaya muzik beliau benar-benar bermula, dengan dua pencalonan Anugerah Industri Muzik pada tahun 2003 untuk album sulung mereka, How's The Level?. Pada tahun 2004, Mizz Nina mempunyai dua lagi pencalonan AIM, kali ini untuk album kedua Teh Tarik Crew, What's Next?. Mereka kemudian dibubarkan pada tahun 2007 untuk meneruskan kerjaya solo.

Kerjaya muzik solo

Pada 17 Julai 2010, beliau melancarkan album solo pertamanya, What You Waiting For.  Beliau telah bekerjasama dengan 3 penyanyi antarabangsa seperti Theo Martins menerusi lagu "Let Me C U Get It", Colby O' Donis ("What You Waiting For") dan penerima Anugerah Grammy, Planet Asia ("Hope").
Mizz Nina telah bekerjasama dengan penyanyi rap Amerika Flo Rida menerusi lagu "Takeover". Video muzik telah difilemkan di Miami. Apabila ia telah dikeluarkan, video muzik yang memperolehi 1.505.221 tontonan di YouTube.
Pada bulan Februari 2012, beliau mengeluarkan satu single baru yang dipanggil "With You". Video lirik lagu itu dimuatnaik ke YouTube, yang telah memperoleh lebih daripada 6,000 tontonan pada minggu pertama dan mencapai 40 000 tontonan dalam masa 3 minggu.
Pada 26 Mei 2012, beliau mengeluarkan album solo ke-2 beliau, Takeover.
Pada 4 September 2012, Mizz Nina melancarkan single terbarunya yang berjudul Summer Burning yang dihasilkan oleh DJ Poet Name Life  dan ditulis oleh Jamie Munson, Lucy McIntosh dan Mizz Nina sendiri.
Pada bulan Februari 2013, Mizz Nina mengeluarkan satu single, Around The World menampilkan superstar Korea-Amerika, Jay Park. Single ini telah dihasilkan oleh Cha Cha Malone. Pada 26 Mac 2013, beliau mengeluarkan video muzik untuk Around The World menampilkan Jay Park di saluran YouTube rasmi beliau, mizznina1780. Video muzik telah difilemkan pada bulan Disember 2012 di Korea dengan Jay Park. Single CD untuk Around The World akan diberi percuma kepada pelanggan yang membeli apa sahaja di kedai miliknya MizzDemeanor.

Konsert dan persembahan secara langsung

Mizz Nina telah dijemput untuk membuat persembahan di banyak acara konsert seperti MTV World Stage 2012, Watsons Music Festival 2012, Twin Towers Alive 2011 & 2013 & Bella Awards dan Arthur Day 2011. Pada 1 Disember 2011, beliau adalah salah seorang daripada artis pembuka tirai untuk Pitbull Live In Malaysia 2011. beliau juga telah pergi ke Melbourne pada bulan Oktober 2012 untuk persembahan dan melancarkan album Takeover beliau. Pada 18 Mei 2013, beliau mengadakan konsert pertama di Kuala Lumpur di KL Live, Life Centre.
Pada bulan Januari 2014, beliau mengumumkan bahawa beliau hanya akan menyanyi untuk penonton wanita. Keputusan ini dibuat selepas beliau pulang dari haji pada bulan November.

Label fesyen

Mizz Nina juga seorang pereka fesyen untuk label fesyen wanita sendiri yang dikenali sebagai Mizz Demeanor  dan Madeena Clothing (label fesyen Muslimah).  Pada tahun 2014, Mizz Nina menganjurkan bengkel Hari Hijab Sedunia dengan Madeena pada 1 Februari di Amcorp Mall.

Penerbitan

Melalui syarikat produksi beliau, Big Fish Entertainment, Mizz Nina menghasilkan program kanak-kanak 13 episod, The Cici & Caca Show.